Rintasyöpäkuntoutujien ja heidän läheistensä kokemuksia sopeutumisvalmennus- ja kuntoutuskursseista
Lämsä, Pirkko (2011)
Lamsa_Pirkko.pdf (1.233Mt)
Lämsä, Pirkko
http://urn.fi/URN:NBN:fi:amk-201105096835
Rintasyövän sairastaneiden ja heidän läheistensä tulisi saada omaan elämäntilanteeseensa suunnattua kuntoutusta, joka edistää ja nopeuttaa palautumista terveen rooliin ja normaalin elämäntilan saavuttamisen. Tämä kehittämisprojekti oli osa Syöpäpotilaiden hyvä hoitopolku
-tutkimus- ja kehittämishanketta. Syöpäpotilaiden hyvä hoitopolku -tutkimus- ja kehittämishanke on Lounais-Suomen Syöpäyhdistys ry:n (LSSY) ja Turun ammattikorkeakoulun Terveysala-tulosalueen yhteinen hanke, jonka tarkoituksena on tuottaa tietoa syöpäpotilaan kuntoutustoiminnan tuloksellisuuden arviointia varten.
Kehittämisprojektin tarkoituksena oli kehittää kuntoutuksen tuloksellisuuden arviointiin käytettävä malli LSSY:lle. Kehittämisprojektiin liittyvän tutkimuksen tarkoituksena oli kuvata rintasyöpä-potilaiden ja heidän läheistensä kokemuksia syövästä selviytymisestä ja kuntoutustoiminnan tuloksellisuudesta, jonka mukaan määritettiin tuloksellisuuden arviointimallin perusrakenne.
Tutkimusaineisto kerättiin teemahaastatteluin. Aineiston keruu tapahtui kahdessa vaiheessa. Tiedonantajina olivat rintasyöpäkuntoutujien kaksivaiheiseen sopeutumisvalmennuskurssiin osallistuneet rintasyöpäkuntoutujat (n=5) ja heidän läheisensä (n=5), yhteensä 10 haastateltavaa. Haastattelut toteutettiin välittömästi ennen ensimmäisen kurssin aloitusta sekä puolen vuoden kuluttua. Aineiston analyysi toteutettiin sisällön analyysiä soveltaen.
Kehittämisprojektin tuloksena saatiin kuntoutustoiminnan pilottimalli LSSY:n toiminnan koko-naisarvioinnin ja kuntoutuksen tuloksellisuuden arvioinnin tueksi. Mallia hyödyntämällä tuetaan jatkuvan arvioinnin prosessia. Tutkimuksen tuloksena saatiin tietoa sopeutumisvalmennus- ja kuntoutuskurssitoiminnasta, jotka näyttäisivät auttavan syövästä selviytymisessä tiedollisen sekä psykososiaalisen tuen avulla. Arviointimalli perustuu tutkimustuloksiin, joiden mukaan kurssit koettiin antoisiksi, mutta kurssisisällöt eivät täysin vastanneet odotuksia ja toiveita tiedol-liseen tukeen liittyen muun muassa seksuaalisuuden osa-alueelta, sekä syövän ja sen hoitojen vaikutuksiin liittyen.